Sewe sterf in Pta-ongelukFoto: @kuda_Stylez/Twitter Johan Pieterse, woordvoerder van die Tshwane-nooddienste, sê sewe mense is op die toneel dood verklaar na die taxi waarin hulle gery omgeslaan het. Hy sê twee mense is kritiek beseer en nog drie, waaronder twee kinders, is ernstig beseer. Pieterse sê vier mense het ligte beserings opgedoen. Van die passasiers het die bestuurder van die taxi glo gewaarsku oor ŉ vreemde geluid van die een van die taxi se agterste bande voor dit omgeslaan het. Verkeer is gisteraand erg ontwrig en die hoofweg is eers laataand weer oopgestel. Die oorsaak van die ongeluk word ondersoek.